เรื่องร้องเรียน (สัตว์จรจัด,ร้องเรียน) วันที่ 2023-01-16 03:34:40 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001504

ขอให้แก้ไขปัญหาเหตุเดือดร้อนรำคาญจากนกพิราบและการให้อาหารนกพิราบ บริเวณ หมู่บ้านศิริวงศ์ ซอยรามอินทรา 14 แยก 3 แขวงท่าแร้ง เขตบางเขน กรุงเทพมหานคร จุดสังเกตเข้ามาในหมู่บ้านศิริวงศ์ ประมาณ 50 เมตร จะอยู่แยก 3 ด้านซ้ายมือ เนื่องจากผู้ร้องแจ้งว่า วันที่ 12 มกราคม 2566 เวลาประมาณ 16.30 น. มีบุคคลเพศหญิงเป็นครู (ทราบชื่อ-นามสกุล) อายุประมาณ 80 ปี สูงประมาณ 150-155 เซนติเมตร รูปร่างผอม ผิวขาว ผมสั้น ได้นำอาหารและข้าวสารมาให้นกพิราบ โดยจะทำการโปรยอาหารและข้าวสารไปทั่วบริเวณ ทำให้มีนกพิราบ จำนวนมากที่บินลงมากินอาหาร และมีการขับถ่ายมูลเป็นจำนวนมาก ในช่วงเช้าเวลาประมาณ 06.00 น. และ ช่วงเย็น เวลาประมาณ 16.00 น. ทำให้รถยนต์ในบริเวณดังกล่าวได้รับความเสียหายจากการขับถ่ายมูลของนกพิราบ และเกิดความสกปรกและได้รับความเดือดร้อนเป็นอย่างมาก ประสบปัญหามาตั้งแต่ปี 2550 จนถึงปัจจุบันปี 2566 ทำให้ประชาชนในพื้นที่จำนวน 10 หลังคาเรือนได้รับความเดือดร้อน เบื้องต้นได้แจ้งเรื่องไปยังสำนักงานเขตบางเขน กรุงเทพมหานคร จึงประสงค์ให้หน่วยงานที่เกี่ยวข้องแก้ไขปัญหาความเดือดร้อนจากการให้อาหารนกกรณีดังกล่าว
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata